གསར་འགོད་པས་བོད་མིའི་སྒྲིག་འཛུགས་ཤེས་རིག་ལས་ཁུངས་ཀྱི་སྲོལ་རྒྱུན་དང་དེང་རབས་ཚན་པའི་འགན་འཛིན་བསྟན་འཛིན་རྡོ་རྗེ་ལགས་སུ།དགེ་འོས་མཐོ་སློབ་ཁང་སྒོ་རྒྱག་དགོས་པའི་རྒྱུ་མཚན་ཅི་ཡིན་དྲིས་པར་ཁོང་གིས།མ་གཞི་དང་པོར་དགེ་རྒན་འོས་སྦྱོང་ལྟེ་གནས་ཁང་དེ་སློབ་གྲྭ་ཡིན་ན་ཡང་སློབ་མ་ཇེ་ཉུང་ལ་སོང་བ་སོགས་དཀའ་ངལ་རེ་གཉིས་འཕྲད་པའི་རྐྱེན་གྱིས་སྒོ་བརྒྱབས་པ་རེད།དེ་ནས་སློབ་གྲྭའི་ས་ཆ་དང་མཐུན་རྐྱེན་སོགས་ཡག་པོ་ཡོད་དུས་སྐབས་དེར་སློབ་གྲྭ་ཁག་གི་ནང་ཤེས་ཡོན་སྲིད་བྱུས་དང་མཐུན་པའི་དགེ་རྒན་སློབ་འཁྲིད་བྱེད་མཁན་དགོས་པར་བརྟེན།སློབ་གྲྭ་དེ་ཆེད་ལས་དགེ་རྒན་འོས་སྦྱོང་ལྟེ་གནས་ཁང་བཟོས་པ་རེད།དགེ་རྒན་འོས་སྦྱོང་ལྟེ་གནས་ཁང་བཟོ་བར་གཙུག་ལག་སློབ་གཉེར་ཁང་ཞིག་གི་ངོས་འཛིན་དགོས་ཀྱི་ཡོད་དུས།ང་ཚོའི་ངོས་ནས་ཝ་ཎ་གཙུག་ལག་སློབ་གཉེར་ཁང་ལ་ཞུས་པ་རེད་ལ།དགེ་རྒན་འོས་སྦྱོང་ལྟེ་གནས་ཁང་བཟོ་བར་རྒྱ་གར་གཞུང་གི་ཆེས་མཐོའི་ལྷན་ཚོགས་ཤིག་གི་ངོས་ནས་དགེ་རྒན་གྱི་བསླབ་གཞི་དང་མཐུན་རྐྱེན།ཁོར་ཡུག་སོགས་ལ་ཞིབ་མཇུག་བྱ་དགོས་ཡོད་དུས།དེ་དག་ཆ་ཚང་བ་ངོས་འཛིན་ཡོད་མེད་དང་དགེ་རྒན་གྱི་བསླབ་གཞི་སོགས་ལ་ངོས་ལེན་ཡོད་མེད་སོགས་ཀྱི་དཀའ་ངལ་འཕྲད་དེ་གནས་སྐབས་རིང་ཝ་ཎ་མཐོ་སློབ་ཁང་ལ་གནས་སྤོ་དགོས་བྱུང་བ་རེད།ཅེས་བརྗོད་བྱུང་།